7UP ร่วง 10% หลังตลท.จับติด “แคชบาลานซ์” วันแรก
7UP ร่วง10% หลังตลท.จับเข้ามาตรการกำกับการซื้อขาย “แคชบาลานซ์” ระดับ 1 มีผลวันที่ 5 ม.ค.-25 ม.ค.66
7UP ร่วง 10% หลังตลท.จับเข้ามาตรการกำกับการซื้อขาย “แคชบาลานซ์” ระดับ 1 มีผลวันที่ 5 ม.ค.-25 ม.ค.66
5 ม.ค. 2566

ผู้สื่อข่าวรายงานว่า วันนี้( 5 ม.ค.66) ราคาหุ้น บริษัท เซเว่น ยูทิลิตี้ส์ แอนด์ พาวเวอร์ จำกัด (มหาชน) หรือ 7UP ณ เวลา 11.39 น. อยู่ที่ระดับ 0.77 บาท ลดลง 0.09 บาท หรือ 10.47% โดยทำสูงสุดที่ระดับ 0.80 บาท และทำจุดต่ำสุดที่  0.72 บาท ด้วยมูลค่าการซื้อขาย 67.13 ล้านบาท

โดยวานนี้(4 ม.ค.66) ตลาดหลักทรัพย์แห่งประเทศไทย (ตลท.) ประกาศให้ 7UP เข้าข่ายมาตรการกำกับการซื้อขายระดับ 1 : ห้ามคำนวณวงเงินซื้อขาย และ Cash Balance เริ่มมีผลตั้งแต่วันที่ 5 ม.ค.66 สิ้นสุดวันที่ 25 ม.ค.66
นอกจากนี้ตามที่ตลาดหลักทรัพย์ฯ ได้มีการสอบถามถึงพัฒนาการใดๆที่อาจส่งผลต่อราคาหลักทรัพย์ 7UP เนื่องจากพบว่าสภาพการซื้อขายหลักทรัพย์เปลี่ยนแปลงไปอย่างมากจากวันก่อนหน้าเพื่อให้ผู้ถือหุ้นและหรือผู้ลงทุนได้มีข้อมูลในการประกอบการตัดสินใจลงทุนอย่างครบถ้วน ทั้งนี้บริษัทขอชี้แจงว่า บริษัทไม่มีเหตุการณ์พิเศษใดๆ เกิดขึ้น และไม่ทราบสาเหตุอื่นใดที่อาจส่งผลกระทบต่อการซื้อขาย